Brüsszel, 16.11.2004

COM(2004)753 végleges

2003/0134(COD)

A BIZOTTSÁG KÖZLEMÉNYE AZ EURÓPAI PARLAMENT SZÁMÁRA az EK Szerződés 251. cikke (2) bekezdésének második albekezdése értelmében

a Tanács közös álláspontja az Európai Parlament és a Tanács üzleti vállalkozások által a belső piacon a fogyasztókkal szemben alkalmazott tisztességtelen eljárásokról szóló és a 84/450/EGK, 97/7/EK, 98/27/EK és 2002/65/EK irányelveket és a rendeletet [Végrehajtási együttműködés] módosító irányelvének az elfogadásáról (a tisztességtelen kereskedelmi eljárások irányelv)

2003/0134(COD)

A BIZOTTSÁG KÖZLEMÉNYEAZ EURÓPAI PARLAMENT SZÁMÁRAaz EK Szerződés 251. cikke (2) bekezdésének második albekezdése értelmében

a Tanács közös álláspontja az Európai Parlament és a Tanács üzleti vállalkozások által a belső piacon a fogyasztókkal szemben alkalmazott tisztességtelen eljárásokról szóló és a 84/450/EGK, 97/7/EK, 98/27/EK és 2002/65/EK irányelveket és a rendeletet [Végrehajtási együttműködés] módosító irányelvének az elfogadásáról (a tisztességtelen kereskedelmi eljárások irányelv)

1- HÁTTÉR

+++++ TABLE +++++

2- A BIZOTTSÁG JAVASLATÁNAK CÉLJA

Ez a javaslat a kiskereskedelmi forgalomban értékesített áruk és nyújtott szolgáltatások belső piacának működését gátló, a nemzeti szabályozás szétszabdaltságából és az üzleti vállalkozások azzal kapcsolatos költségeiből és elbizonytalanodásából, valamint a fogyasztók bizalmát aláásó eltérő fogyasztóvédelmi normákból származó akadályokat érinti.

A javaslat az Európai Unió egészében közösen alkalmazandó keretrendszert létesít az üzleti vállalkozások által a fogyasztókkal szemben alkalmazott, a fogyasztók gazdasági érdekeit sértő tisztességtelen eljárások (nevezetesen a reklám és marketing tevékenységek) szabályozására. Ennek a keretrendszernek a középpontjában a tisztességtelen kereskedelmi eljárások általános érvényű tilalma áll, ennek az alapját azok a közös kritériumok képezik, amelyek alapján meghatározható, hogy milyen kereskedelmi eljárások tekintendők tisztességtelennek. A fokozott jogi bizonyosság biztosítása céljából ez kiegészül a tisztességtelen eljárások két meghatározó típusának, nevezetesen a félrevezető és az agresszív magatartásnak a kiemelésével, továbbá a minden esetben tisztességtelennek tekintett és ezért közvetlenül tilalom alá eső eljárásokat tartalmazó feketelista összeállításával.

3- ÉSZREVÉTELEK A KÖZÖS ÁLLÁSPONTTAL KAPCSOLATBAN

Általános észrevételek

A Bizottság támogatja a Tanács közös álláspontjának elfogadását. A közös álláspont összhangban van a Bizottság eredeti javaslatában előterjesztett és a Parlament által első olvasatban jóváhagyott célokkal és megközelítéssel.

A közös álláspontba beépített módosítások

A közös álláspont tükrözi az 58 módosítás közül a Bizottság által teljes egészében, részben vagy változtatásokkal elfogadható 51 módosítás egészének vagy egy részének a szellemét, valamint 3 olyan módosítást, amelyekről a Bizottság eredetileg jelezte, hogy nem tudja elfogadni.

Jogalap

Ez a közös álláspont a preambulum részben utalást tartalmaz a 153. cikk (1) bekezdésére és a 3. cikk (a) pontjára, amely tükrözi a Bizottság álláspontját a 112. módosítással kapcsolatban, hogy el tudja fogadni a fogyasztóvédelemhez társított prioritás megemlítését, de csak a 95. cikk önmagában tekinthető a megfelelő jogalapnak.

Fogyasztói viszonyítási alap

A közös álláspont változtatás nélkül meghagyja a Bizottság által javasolt és a Parlament által támogatott viszonyítási alapnak tekintett átlagos fogyasztó fogalmát "alapértelmezett" viszonyítási alapként, amellyel szemben a potenciálisan tisztességtelen kereskedelmi eljárások hatásai felmérhetők. A tervezet olyan módon módosult, hogy a szövegben nem szerepel többé az átlagos fogyasztó meghatározása, ami aggodalomra ad okot abban a tekintetben, hogy ez megakadályozza ennek a fogalomnak az Európai Bíróság jogi értelmezésével párhuzamos formálódását. A Bizottság elégedett azzal a ténnyel, hogy az átlagos fogyasztó fogalmának megtartása a szövegben, valamint a 18 preambulum pontban jelzett egyértelmű csatolás az Európai Bíróság jogi értelmezéséhez ugyanolyan hatású, mint a 107. módosítás.

A közös álláspont külön rendelkezésben foglalkozik a sebezhető fogyasztók védelmével az 5.3 cikkben és a 19 preambulum pontban. Ez tükrözi a Parlament számos módosításában (a Bizottság számára teljes egészében vagy részben elfogadható 8., 13., 106. és 111. módosítások és a nem elfogadott 110. módosítás) kifejezésre juttatott aggodalmat azzal kapcsolatosan, hogy az átlagos fogyasztó és a sebezhető fogyasztók védelme közötti megkülönböztetésnek kifejezettebben meghatározottnak kellene lennie. A Bizottság támogathatja ezeket a változtatásokat, mert nem igénylik minden egyes körülmény egyenkénti vizsgálatát, ami gyakorlatilag kivitelezhetetlen lenne. Biztosítják a sebezhető fogyasztók védelmét kifejezett kockázatokkal szemben, ugyanakkor védelmet nyújtanak jogszerű reklámozási eljárások alkalmazásának, mint például olyan állítások alkalmazása, amelyeket a szándékok szerint nem kell szó szerint értelmezni.

Szakmai gondosság

A közös álláspont kiigazítja a szakmai gondosság fogalmát a jóhiszeműség fogalmára való kiterjesztéssel (ennek köszönhetően érinti a 108. és a 29. módosítást), és utalást tartalmaz a 21. módosítással összhangban a szakismeretek és köteles gondosság terén a kereskedőtől indokoltan elvárható normákra.

Gazdasági viselkedésmód

A közös álláspont tartalmazza a "kereskedelmi ügylettel kapcsolatos döntéshozatal" fogalmát annak tisztázása céljából, hogy mit fed le a fogyasztó "gazdasági viselkedésmódjának" meghatározása. A Bizottság megítélése szerint ez megfelel a fogyasztó "gazdasági viselkedésmódját" középpontba állító 34., 39. és 45. módosítások céljainak.

Szabályzatok

A közös álláspont a 19. és 103. módosításokkal összhangban elhagyja az európai szintű szabályzatokra utaló hivatkozásokat. A 20. preambulum pontban azt is egyértelművé teszi, hogy a fogyasztói egyesületeket a szabályzatokról tájékoztatni kell, és be kell vonni a szabályzatok kidolgozásába a 10., 61. és 104. módosítások szerint, és a 9. módosítással összhangban ezen a helyen kihagyja a szakmai gondosságra utaló hivatkozást. A "szabályzat" fogalmának a meghatározása módosult, hogy tükrözze a 17. módosításban igényelt változtatást. A 6.2b cikk megkülönbözteti a kifejezett és elvárt kötelezettségvállalásokat a 24. módosításban kifejtett igénynek megfelelően, és a második franciabekezdés átdolgozásra került, hogy összhangba kerüljön a 40. módosítás tartalmával. A 65. és 67. módosítások célja annak a biztosítása, hogy a szabályzatok alkotói ne legyenek felelőssé tehetők a szabályzat kötöttségeinek a hatálya alá tartozók általi mulasztások miatt.[1] Ezt a kérdést a közös álláspont olyan módon rendezi, hogy egyértelművé teszi, a szabályzatok alkotóival szemben kereset csak abban az esetben kezdeményezhető, ha maga a szabályzat törvényes előírások betartásának az elmulasztását segíti elő.

Alkalmazandó jog

A Bizottság javaslata tartalmazott egy olyan rendelkezést, amely meghatározta, hogy minden esetben a kereskedő letelepedési helye szerinti ország törvényei tekintendők irányadónak (tehát az alkalmazandó jog szabálya). A Parlament 26. módosításában előterjesztett javaslat szerint ebből a rendelkezésből ki kell hagyni azokat a szabályokat, amelyek a nem szerződéses kötelezettségek vonatkozásában hatályos törvényeket határozzák meg. A Bizottság jelezte, hogy ez a módosítás nem elfogadható, mert olyan helyzetet idézne elő a kereskedők számára, hogy közjogi kötelezettségeket róna rájuk az egyik országban, és azzal egyidejűleg a nemzetközi magánjog értelmében egy másik ország törvényeinek az alkalmazását írná elő. A közös álláspont az alkalmazandó jog szabályát nem tartalmazza, mert a legtöbb tagállam aggodalmát fejezte ki, hogy határon túli jogviták esetében a fogyasztók hátrányos helyzetbe kerülnének, ha a kereskedő országának a törvényeit alkalmaznák. A Bizottság nem osztja ezeket az aggodalmakat, mert a javaslat a szabályozás teljes körű összehangolásának és magas szintű fogyasztóvédelemnek az elérését tűzte ki célul. Ugyanakkor azonban a Bizottság megítélése szerint ennek a kérdésnek a kezelése ebben a bizonyos esetben nem lényeges szempont, mivel a teljes körű összehangolás és a belső piacra gyakorolt kedvező hatás jelentős mértékű egyszerűsítést von maga után. A Bizottság szintén azon a véleményen van, hogy az alkalmazandó jogra vonatkozó szabály kihagyása jobb megoldás, mint a 26. módosításban javasolt megközelítés. Ezek miatt az okok miatt a Bizottság hozzájárul az alkalmazandó jogra vonatkozó szabály kihagyásához a javaslatból. A szokásos kereskedelmi gyakorlat szerint határon túli jogviták eseteiben a hatályos joggal kapcsolatos döntést a bíróságok fogják meghozni.

Ideiglenes eltérés

A közös álláspont 3. cikke ideiglenes eltérést tartalmaz a nemzeti jog alkalmazása tekintetében a meglévő irányelvekben előírt minimum záradékok alapján, ami összhangban van a 109. módosításban kifejtett szándékokkal. Tartalmaz továbbá egy olyan rendelkezést is, amely az irányelv alkalmazásának négy év eltelte utáni felülvizsgálatát irányozza elő a 69. módosítással összhangban. A Bizottság készen áll ennek az eltérésnek az elfogadására azon az alapon, hogy annak alkalmazása korlátozott és ideiglenes, és ez kezelhetővé teszi a tagállamok számára a minimális szintű összehangolásról a teljes körű összehangolásra való áttérést.

1. melléklet

A közös álláspont magában foglalja a melléklet alkalmazhatósági helyzetének a tisztázását a Parlament 7. és 33. módosításaiban igényelteknek megfelelően az 5.5 cikk rendelkezéseinek megváltoztatásával és a 12a preambulum pont bevezetésével. Annak ellenére, hogy a közös álláspont nem írja elő, hogy az 1. melléklet módosítása csak együttdöntési eljárás keretében hajtható végre, változatlanul ezt a megközelítést kell alkalmazni és alternatív eljárás meghatározására nem került sor.

Egyéb rendelkezések

Az 1., 5., 6., 23., 25. (első rész) módosítások, a 47. módosítás (második rész), a 68., 99. (második rész), 71., 73., 84., 85., 87., 91., és 92. módosítások a közös álláspontba szó szerint vagy kisebb v változtatásokkal kerültek be. A Bizottság készen áll az eredetileg a Parlament és a Tanács azon aggodalmai miatt, hogy visszaélések történhetnek a kéretlenül leszállított áruk visszaküldésével kapcsolatban elfogadhatatlanként minősített 91. módosítás elfogadására.

A 105. módosítás tartalma a Bizottság szándékainak megfelelően tükröződik az 6. preambulum pont új szövegében, amely tisztázza a tisztességtelen versennyel kapcsolatos, az irányelv hatályán kívül eső szempontokat.

A 14. módosítást részben tartalmazza a 2 cikk (b) pont meghatározása, amelyet a közös álláspont módosított annak egyértelművé tétele érdekében, hogy a kereskedő helyett vagy nevében tevékenykedő minden személyt fel kell tüntetni. A Bizottság ezt az egyértelművé vált tételt támogatja.

A 27. módosítást az engedélyezési rendszereket és rendkívüli intézkedéseket igénylő területeket érintő 3.8 - 3.10 pontok tartalmazzák.

A 28. módosítást az irányelv alkalmazási területeinek teljesebb magyarázata tartalmazza a 9. preambulum pontban.

A Bizottság javaslatának 6.1f cikke a bizonyítási teher hallgatólagos beleértésével kapcsolatos zavaros értelmezés miatt a Bizottság hozzájárulásával kihagyásra került a közös álláspontból. Ez a kihagyás érinti a 37. módosítás alapját képező fenntartást.

A 7. cikk olyan módon módosul, hogy a 43., 44. és 45. módosításokkal összhangban megfelelőképpen tekintetbe vegye a kereskedelmi gyakorlatban használt közlési módok korlátozásait. A Bizottság ezt a megoldást el tudja fogadni annak ellenére, hogy eredetileg a 43. módosítást nem támogatta, mert olyan követelményt a javaslat nem tartalmaz, amely szerint a fogyasztónak kifejezetten információt kellene kérnie.

A 9(c) cikkben szereplő kritérium az 59. módosítás alapját képező aggodalom feloldása céljából szűkült a súlyos balszerencse "kiaknázására" vonatkozó utalással.

Az 1. mellékletben a Bizottság javaslata 12. pontját képező felsorolás a megtévesztő eljárásokról át lett dolgozva a "felszámolás alatti értékesítés" mondat által létesített probléma áthidalása céljából, amelyet a 76. módosítás érint. A felsorolásban az agresszív eljárásokról szóló 4. pont, amellyel kapcsolatosan aggodalmakat a gyászoló vagy súlyos beteg fogyasztók számára történő jogszerű értékesítéseket érintő 88. módosítás érint, kihagyásra került. Abban a felsorolásban a 6. pont szövege a 90. módosítással összhangban szintén átdolgozásra került annak biztosítása céljából, hogy érintse a felnőttek arra csábítását, hogy egy terméket ne csak a szülők, hanem a gyermekek számára is vásároljanak meg.

Figyelemmel a Parlament által előterjesztett és a Bizottság számára elfogadható módosítások, valamint a közös álláspont tartalmának a jelentős mértékű egymáshoz közelítésére, a Bizottság készen áll egy kompromisszumos megoldás elfogadására, amely nem terjed ki egy kis számú olyan módosításra, amelyeket legalább részben elfogadhatna (a 2., 4., 60., 62., 72., 80., 89. módosítások).

A Tanács közös álláspontjában bevezetett új rendelkezések

A közös álláspont nagy jelentőségű új területeket nem vezetett be. Kisebb kiigazításokat tartalmaz a 6. cikk tartalmát képező megtévesztő eljárások kritériumainak az értelmezésében, és számos új példát tüntet fel az 1. mellékletben, amelyek mindegyike következetesen összhangban van az irányelv szövegében található indokolásokkal (tehát az irányelvben létesített vizsgálati eljárások szerint tisztességtelennek minősülnek).

A preambulum pontjaiban az alkalmazási területek bizonyos mértékű egyértelművé tételére került sor (pl. az 8, 15 és 21. preambulum pontok estében), és technikai jellegű változtatások történtek a 14. cikken, hogy az a cikk tükrözze az irányelv egyéb részeiben elvégzett változtatásokat, a 15. cikken a távértékesítéssel foglalkozó két irányelv[2] következetes alkalmazásának a biztosítása céljából, és a 16. cikken, hogy tükrözze a fogyasztóvédelem területén való együttműködésről szóló rendelet[3] elfogadását.

4. VÉGKÖVETKEZTETÉS

A Bizottság üdvözli a közös álláspont létrejöttét, amely megítélése szerint alkalmas arra, hogy elérje a Bizottság eredeti javaslatában előterjesztett célokat, és amely megtartja a Bizottság javaslatában előterjesztett és a Parlament által első olvasatban elfogadott célkitűzéseket.

5. A BIZOTTSÁG NYILATKOZATAI

A Bizottság nyilatkozatot tett, amelyet a Tanács jegyzőkönyvéhez és mellékletként ehhez a közleményhez csatoltak.

MELLÉKLET: A BIZOTTSÁG NYILATKOZATA

A Bizottság a javaslat 4.1 cikkének az elhagyását csak annak tudomásul vételével fogadhatja el, hogy ez az irányelv az általa lefedett tárgykör teljes körű összehangolását megtestesíti és ezért a 4.1 cikk jogi szempontból nem szükséges ezen a területen a belső piac megfelelő működésének a biztosításához. Az egységes alkalmazás biztosítása érdekében ennek az irányelvnek a gyakorlati végrehajtását a Bizottság aktív módon figyelemmel kíséri.

[1] A 64. módosítás ugyanazt a szöveget tartalmazta, mint a 65. módosítás, de az indoklások eltértek, amit a Bizottság nem talált elfogadhatónak. A 64. módosítás céljául kitűzött változtatást a 65. módosításba foglalták.

[2] Az 97/7/EK irányelv a a távollevők között kötött szerződések esetén a fogyasztók védelméről és a 2002/65/EK irányelv a fogyasztói pénzügyi szolgáltatások távértékesítéssel történő forgalmazásáról.

[3] Lásd COM(2003)443 végső változat, 2003/0162(COD)